stanford-oval/wikipedia huggingface dataset:
לויקו

| --- | --- |
מבט על העיר
מבט על העיר
 מדינה:  מיאנמר מיאנמר
 מדינה:  קאיה
 גובה:  884 מטרים
 אוכלוסייה:  ‏
  ‑ בעיר:  51,349 (2014)
 קואורדינטות:  19°40′09″N 97°12′46″E﻿ / ﻿19.669139°N 97.212740°E﻿ / 19.669139; 97.212740
 אזור זמן:  UTC +6:30
  מפת מיקום  מפה מפורטת   (למפת מיאנמר מוגדלת) נייפידאו יאנגון מנדליי מוולמיין באגו פאטיין מוניווה מיקיטלה סיטווה תאילנד לאוס סין הודו בנ. בהוטן ים אנדמן  מפרץ תאילנד  איי אנדמן לויקו(למפת מיאנמר רגילה) נייפידאו יאנגון מנדליי מוולמיין באגו פאטיין מוניווה מיקיטלה סיטווה תאילנד לאוס סין הודו בנ. בהוטן ים אנדמן  מפרץ תאילנד  איי אנדמן לויקו  he tabBackground:;tabBorder:#aaa;defaultTab:0;
לויקו (בורמזית: လွိုင်ကော်မြို့) היא עיר במיאנמר המהווה את בירתה של מדינת קאיה.
היסטוריה

לויקו שימשה המטה של הקצין המדיני הממונה על מדינות קארני (אנ'), חלק מהמדינות הנסיכותיות של בורמה הבריטית, בשנת 1922 במהלך השלטון הבריטי בבורמה. העיירה הייתה ממוקמת בחלק השטוח היחיד של אזור קארני. בשנת 1892 המפקדה מנתה ארבע צריפים. כסוכן של הממשלה הבריטית הוא הפעיל שליטה על שליטי קארני המקומיים, בפיקוח של המפקח בטאונגיי. בעיר שכן המטה של מיסיון אמריקני בפטיסטי שפעל באזור.
כמו בשאר מדינת קאיה, הגישה של זרים ללויקו הוגבלה לאחר העצמאות, עם אישורים מיוחדים הנדרשים כדי להיכנס לאזור. מאז ההפיכה הצבאית במיאנמר ב-2021, לויקאו הייתה זירת לחימה אינטנסיבית בין הכוחות המזוינים של מיאנמר לקבוצות חמושות אתניות המתנגדות לשליטה צבאית, מה שאילץ רבים מתושבי העיר לברוח.
הערות שוליים

↑  Census Report. The 2014 Myanmar Population and Housing Census. Vol. 2. Naypyidaw: Ministry of Immigration and Population. במאי 2015. p. 51. {{cite book}}:  (עזרה)
↑  "A guide to Loikaw, Kayah State (Myanmar) - Against the Compass" (באנגלית אמריקאית). 2016-10-08. נבדק ב-2022-01-14.
↑  "Burmese flee bombardment as junta 'makes example' of city of Loikaw". the Guardian (באנגלית). 2022-01-14. נבדק ב-2022-01-14.
| --- | --- |
בקרת זהויות :  NLI: 987007561911205171  LCCN: n80034868  VIAF: 130180473   WorldCat (עם VIAF): 130180473
לויצן אגברטוס יאן בראואר

| --- | --- |

 לידה:  27 בפברואר 1881 אוברסכי, הולנד 
 פטירה:  2 בדצמבר 1966 (בגיל 85) בלריקום, הולנד 
 ענף מדעי:  אנליזה מתמטית, טופולוגיה, מידה, תורת הקבוצות, לוגיקה מתמטית, אנליזה מרוכבת 
 מקום לימודים:  אוניברסיטת אמסטרדם 
 מנחה לדוקטורט:  Diederik Korteweg 
 מוסדות:  אוניברסיטת אמסטרדם (1919–17 בספטמבר 1951)  אוניברסיטת אמסטרדם (19 ביוני 1912–23 ביולי 1913)  אוניברסיטת אמסטרדם (1 באוקטובר 1913–1919)  אוניברסיטת אמסטרדם (אפריל 1909–18 ביוני 1912) 
 תלמידי דוקטורט:  ארנד הייטינג, Maurits Joost Belinfante, Frans Loonstra, Maurits Joost Belinfante, Barend de Loor, Johanna Adriana Geldof, Frans Loonstra, Bernardus Petrus Haalmeijer, Wilfrid Wilson 
 פרסים והוקרה:  חבר זר של החברה המלכותית (27 במאי 1948)  אביר במסדר האריה ההולנדי 
 תרומות עיקריות
 יוצר של זרם האינטואיציוניזם במתמטיקה. על שמו קרוי משפט נקודת השבת של בראואר.
 
לויצן אגברטוס יאן בראואר (בהולנדית: Luitzen Egbertus Jan Brouwer; ידוע בעיקר בשמו המקוצר L E J Brouwer‏; 27 בפברואר 1881 – 2 בדצמבר 1966) היה מתמטיקאי הולנדי, אבי זרם האינטואיציוניזם בפילוסופיה של המתמטיקה. עסק בטופולוגיה, תורת הקבוצות, תורת המידה ואנליזה מרוכבת. על שמו קרוי משפט נקודת השבת של בראואר.
חייו

בראואר נולד בהולנד להורים פרוטסטנטים. בגיל 14 סיים את לימודיו בבית הספר התיכון.
למד מתמטיקה באוניברסיטת אמסטרדם, ובשנת 1904 קיבל תואר מוסמך. כבר בתחילת לימודיו גילה עניין גם בפילוסופיה של המתמטיקה, במיסטיקה ובפילוסופיה. בשנת 1905 פרסם את הספר Leven, Kunst, en Mystiek (החיים, אמנות ומיסטיקה). ב-1907 קיבל תואר דוקטור, על עבודה שתרמה תרומה נכבדה לוויכוח שבין ברטראנד ראסל לאנרי פואנקרה על יסודות המתמטיקה. בראואר המשיך לפתח את רעיונותיו בספרו The Unreliability of the Logical Principles.
בשנים 1909–1951 כיהן כפרופסור באוניברסיטת אמסטרדם. עסק בטופולוגיה, תורת הקבוצות, תורת המידה ואנליזה מרוכבת.
במסגרת מחקריו בטופולוגיה נתן הגדרה גאומטרית למושג הממד, וקישר מושג זה להגדרה המקובלת בגאומטריה אנליטית. הוכיח משפט יסודי בטופולוגיה אלגברית.
משפט נקודת השבת של בראואר מוכיח קיום של נקודת שבת במצבים מסוימים, אך אינו מראה דרך למצוא אותה. ברבות השנים הפך בראואר למתנגד חריף לגישה של הוכחות לא בונות דוגמת זו שלו עצמו.
כיוצרו של זרם האינטואיציוניזם במתמטיקה הציע בראואר לוגיקה חדשה, השונה מהלוגיקה הפרגיאנית; ה"לוגיקה האינטואיציונית" אינה כוללת את כלל השלישי מן הנמנע (החוק על פיו טענה חייבת להיות אמיתית או שקרית, ואין חלופה אחרת). אקסיומת הבחירה נדחית אף היא. בראואר הלך בדרך זו כחלופה לפורמליזם. דרך זו מובילה לקיצוץ משמעותי של רבים מענפי המתמטיקה, ובעקבות זאת זכתה לביקורת על ידי מתמטיקאים רבים. עם זאת ישנם פיתוחים שאפשריים במתמטיקה אינטואיציוניסטית בלבד, ולא במתמטיקה קלאסית.
היה מרצה מוזמן לקונגרס הבינלאומי של המתמטיקאים ב-1908 ברומא וב-1912 בקיימברידג'.
בשנת 1912 נבחר כחבר באקדמיה המלכותית ההולנדית לאמנויות ומדעים (אנ')
בשנות ה-20 של המאה ה-20 היה בראואר מעורב בעימות עם המתמטיקאי הנודע דויד הילברט, סביב מדיניות העריכה של כתב העת Mathematische Annalen. כאשר בראואר מנע פרסום מאמרים של אוסטיודן בכתב העת הדיח אותו הילברט מעריכת כתב העת. בראואר הפך למבודד, והמשך קידומו של האינטואיציוניזם נעשה בידי תלמידו, ארנד הייטינג. מאוחר יותר הביא קורט גדל לשילוב הרעיונות של האינטואיציוניזם בלוגיקה המתמטית.
במהלך מלחמת העולם השנייה תמך בראואר במחתרת ההולנדית, וסייע לתלמידיו היהודים. בשנת 1943 שלטונות הכיבוש הגרמנים דרשו לחתום על הצהרת נאמנות לגרמניה, ובראואר עודד את תלמידיו להיענות לדרישה זו. לאחר תום המלחמה נימק את צעדו ברצון שהסטודנטים יוכלו לסיים את לימודיהם, אך הוא הושעה מעבודתו למשך חודשים אחדים, עד לבירור פרשה זו.
לאחר פרישתו מאוניברסיטת אמסטרדם בשנת 1951, הרצה באוניברסיטאות בדרום אפריקה, בארצות הברית ובקנדה.
בשנת 1966 נהרג בתאונת דרכים.
הערות שוליים

↑  Stewart Shapiro, Thinking About Mathematics, Oxford, 2000, עמ' 172-173
↑  Shapiro, pg. 174
↑  Brouwer, L. E. J. "Die mögliche Mächtigkeiten." Atti IV Congr. Intern. Mat. Roma 3 (1908): 569–571.
↑  Brouwer, L. E. J. (1912). Sur la notion de «Classe» de transformations d'une multiplicité. Proc. 5th Intern. Math. Congr. Cambridge, 2, 9–10.
| --- | --- |
בקרת זהויות :  NLI: 987007270927505171  PLWABN: 9810569754805606  BIBSYS: 90259190  BnF: cb123178122 (data)  BPN: 67111259  CANTIC: a10789339  CiNii: DA01974309  dblp: 65/1292  GND: 118988131  ICCU: CFIV029992  ISNI: 0000 0001 1027 015X  LCCN: n80166794  MGP: 19467  NKC: ola2002153801  NLA: 35022579  NSK: 000733631  NTA: 068938179  RERO: 02-A003047706  SELIBR: 234708  SUDOC: 031526799  Trove: 796618  VcBA: 495/142224  VIAF: 54216020   WorldCat (עם VIAF): 54216020
לירז אוחנה

לירז אוחנה (נולדה ב-28 ביוני 1999) היא כדורגלנית ישראלית, המשחקת כקשרית בקבוצת בנות נתניה בליגת העל בכדורגל נשים.
קריירה > מועדונים

אוחנה עוסקת בספורט מגיל צעיר, ולפני שהחלה בקריירה ככדורגלנית עסקה בכדורסל, טניס וקפוארה. סבה הוא מאיר ויצמן, מאמן שחקני נוער לשעבר, בין השאר בהפועל תל חנן ומכבי נווה יוסף חיפה. דודה הוא הבלם עידן ויצמן.
בגיל 11 הצטרפה אוחנה לאס"א תל אביב, לאחר שבמשך מספר שנים התאמנה ושיחקה בקבוצות ילדים. תחילה הייתה מתאמנת בשורות הקבוצה בלבד, משום שלא היה ברשותה כרטיס שחקן, ומאוחר יותר העניין סודר והישא שיחקה בקבוצת הנערות והבוגרות של המועדון עד לעונת 2017/18. הייתה שותפה לזכיית המועדון בגביע המדינה לעונת 2016/2017.
לקראת עונת 2018/19 הצטרפה לבנות נתניה.
קריירה > נבחרת ישראל

אוחנה רשמה הופעה אחת בנבחרת ישראל עד גיל 16 נגד נבחרת טורקיה, במסגרת טורניר פיתוח של אופ"א. בנוסף, רשמה חמש הופעות בנבחרת ישראל עד 17, במסגרת מוקדמות אליפות אירופה, נגד נבחרות קזחסטן, בולגריה, דנמרק, ויילס והונגריה. לזכותה גם הופע האחת בנבחרת ישראל עד גיל 19, נגד נבחרת גרמניה, במסגרת שלב העילית של אליפות אירופה.
בשנים 2013 ו-2017 הופיעה במדי הנבחרת במכביה התשע-עשרה והמכביה העשרים, בהתאמה.
תארים > אס"א תל אביב

גביע המדינה: 2016/2017
לפני שהקפה יתקרר

| --- | --- |

כריכת הספר בעברית
 מידע כללי
 מאת:  טושיקאזו קאוואגוצ'י
 שפת המקור:  יפנית
 סוגה:  רומן
 הוצאה
 הוצאה:  כנרת, זמורה, דביר
 תאריך הוצאה:  2022
 מספר עמודים:  191 (בעברית)
 הוצאה בעברית
 הוצאה:  כנרת, זמורה, דביר
 תרגום:  2022
 מהדורות נוספות
 מספר כרכים:  4
 סדרה
 סדרת ספרים:  לפני שהקפה יתקרר
לפני שהקפה יתקרר (ביפנית: コーヒーが冷めないうちに, Kohi ga Samenai Uchi ni) הוא רומן מאת הסופר היפני טושיקאזו קאוואגוצ'י. הספר מספר על בית קפה בטוקיו שבו לקוחות בית הקפה יכולים לנוע בזמן, כל עוד הם חוזרים להווה לפני שהקפה שלהם מתקרר.
הסיפור נכתב במקור כמחזה בשנת 2010, ולאחר מכן עובד לרומן ב-2015. הוא תורגם לאנגלית בשנת 2019, ומאז תורגם לשפות נוספות. בנוסף, הספר עובד לסרט בשם Cafe Funiculi Funicula (אנ') בשנת 2018.
תקציר עלילה

בסמטה צדדית בטוקיו שוכן בית קפה בשם Funiculi Funicula. בבית הקפה, ללקוחות יש אפשרות לנוע בזמן למועד שיבחרו, כל עוד הם שומרים על שורה ארוכה של כללים: יש רק מושב אחד בבית הקפה המאפשר מסע בזמן; המושב זמין רק כאשר רוח הרפאים שבדרך כלל תופסת אותו יוצאת להפסקת שירותים; כשחזרו בזמן, הלקוחות לא יכולים לעזוב את המושב; האנשים היחידים בעבר שניתן לפגוש הם אנשים שביקרו בבית הקפה; לא משנה מה יקרה בנסיעה בזמן, ההווה לא ישתנה; והכי חשוב, הלקוח צריך לחזור להווה לפני שכוס הקפה שלו מתקררת.
הרומן מספר את סיפוריהם של צוות בית הקפה, בעיקר הבריסטה קאזו, וארבעה לקוחות שונים. הלקוחה הראשונה היא אשת עסקים בשם פומיקו שמנסה לתקן את מערכת היחסים שלה עם החבר שלה לאחר שעזב את יפן לעבודה בארצות הברית. הלקוחה השנייה, אחות בית חולים בשם קוהטאקי, מנסה למצוא מכתב שכתב בעלה חולה האלצהיימר. הלקוחה השלישית היא בעלת בר בשם היראי, שמנסה ליזום שיחה עם אחותה, אשר ממנה ניסתה להימנע כל הזמן. הלקוחה הרביעית היא קיי, אחת מבעלי בית הקפה, שמנסה להגיע לעתיד כדי לדבר עם בתה שטרם נולדה. באמצעות סיפוריהן של ארבע הדמויות, המחבר מעביר את המסר שלא ניתן לשנות את העבר, אך העתיד נותר פתוח ומלא באפשרויות.
ספרי המשך

Before the Coffee Gets Cold: Tales from the Cafe - פורסם ביפן בשנת 2017, תורגם לעברית בשם "סיפורים מבית הקפה"
Before Your Memory Fades, פורסם ב-2018
Before We Say Goodbye, פורסם ב-2021
Before we forget kindness פורסם ב-2023
לסלוח ולשכוח

לסלוח ולשכוח הוא סינגל שהוקלט על ידי המוזיקאי הישראלי עידן רייכל, מתוך אלבום ההופעה הראשון שלו, רייכל - פסנתר - שירים. השיר יצא לאור ב-2 בספטמבר 2017, כסינגל המוביל מתוך האלבום, על ידי חברת התקליטים הליקון.
השיר הגיע למקום הראשון במצעד השבועי של מדיה פורסט.
רקע וכתיבה

השיר נכתב והולחן על ידי עידן רייכל, והופק על ידי רייכל ונעם ויזנברג. את השיר מלווה פסנתר בלבד, בדומה לשאר שירי אלבום ההופעה.
וידאו קליפ

לא פורסם וידאו קליפ מלא לשיר. ב-2 בספטמבר 2017, בסמוך לצאת הסינגל, העלה רייכל לערוץ היוטיוב שלו את האודיו הרשמי של השיר, המציג בתוכו את עטיפתו של הסינגל ואף את מילותיו של השיר. נכון ליולי 2020, מונה הצפיות של הקליפ עומד על כ-800 אלף.
ביקורת

אתר mako סקר את אלבום ההופעה "רייכל - פסנתר - שירים", תוך ששיבח את רייכל באומרו כי השיר הוא אחד מ"הביצועים הכי מרגשים שהוציא אי פעם".
מיקומי שיא

|   ‏‏‏  מצעדים שבועיים (2017)> מדינה |   ‏‏‏  מצעדים שבועיים (2017)> מצעד |   ‏‏‏  מצעדים שבועיים (2017)> מיקום שיא |   ‏‏‏  מצעדים שבועיים (2017)>  |
| --- | --- | --- | --- |
|  ישראל | מדיה פורסט ישראל | 1 |  |
גרסת כיסוי

בשנת 2018 פרסם הזמר אדיר גץ גרסת כיסוי לשיר כסינגל רשמי. רייכל אף שיבח את גץ על ביצועו.
הערות שוליים

↑  niv the tool, המצעד השבועי של מדיה פורסט, באתר mediaforest-group
↑  רז שכניק, האזינו לשיר החדש של עידן רייכל, באתר ynet, 1 בספטמבר 2017
↑   Idan Raichel - Lisloach Ve'Lishkoach (To Forgive and to Forget) | עידן רייכל - לסלוח ולשכוח, סרטון  באתר יוטיוב (אורך: 3:10)
↑  האזינו ל-4 שירים מהאלבום החדש של עידן רייכל, באתר ‏מאקו‏, 3 בספטמבר 2017
↑  מעריב אונליין, ‏עידן רייכל מפרגן לאדיר גץ על החידוש ל"לשכוח לסלוח": "השיר שייך לך", באתר מעריב אונליין, 6 בספטמבר 2018
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
ליידי רונדה

| --- | --- |

 לידה:  12 ביוני 1883 בייזווטר, הממלכה המאוחדת 
 פטירה:  20 ביולי 1958 (בגיל 75) לונדון, הממלכה המאוחדת 
 שם לידה:  Margaret Haig Thomas 
 מדינה:  הממלכה המאוחדת 
 מקום לימודים:  סאמרוויל קולג', אוקספורד, תיכון נוטינג היל ואילינג, St Leonards School 
 שפות היצירה:  אנגלית 
 בן או בת זוג:  Sir Humphrey Mackworth, 7th Bt. (9 ביולי 1908–?) 
 פרסים והוקרה:  דוקטור לשם כבוד (1955)  Hunger Strike Medal 
 
מרגרט הייג מאקוורת', ליידי רונדה (באנגלית: Margaret Haig Mackworth, 2nd Viscountess Rhondda; ‏12 ביוני 1883 –  20 ביולי 1958) הייתה אשת עסקים וסופריג'יסטית, והייתה מנהיגה בולטת ומשמעותית בתולדות המאבק לזכות הבחירה לנשים בבריטניה. בת למשפחת אצולה ולשית.
ביוגרפיה

מרגרט הייג תומאס נולדה ב-12 ביוני 1883 בלונדון. הוריה היו התעשיין והפוליטיקאי דייוויד אלפרד תומאס, בעל תואר אצולה (first Viscount), וסיביל הייג, שהייתה סופרג'יסטית. באוטוביוגרפיה שלה כתבה מרגרט שאמה "התפללה בלהט שבתה התינוקת תגדל להיות פמיניסטית". ואכן היא הפכה לאקטיביסטית ונלחמה למען זכויות נשים.
מרגרט הייתה בת יחידה. היא נולדה בלונדון, אך גדלה בבית האחוזה של ההורים בסמוך לניופורט. בגיל 13 נשלחה לפנימייה, תחילה למדה בבית הספר בנוטינג היל שבלונדון, ואחר כך בבית הספר St Leonards בסנט אנדרוס שבסקוטלנד. בשנת 1904, כשמלאו לה 19, היא התקבלה לקולג' לנשים סומרוויל שבאוניברסיטת אוקספורד שם למדה היסטוריה. על אף שהצליחה בלימודיה היא חזרה לגור עם משפחתה לפני תום השנה הראשונה ללימודים.
חייה הבוגרים

מרגרט עבדה אצל אביה במטה החברה שלו בקארדיף בשכר של 1,000 ליש"ט לשנה. כפי שהיה מקובל אצל נערות אריסטוקרטיות, בשלוש עונות היא הופיעה לראשונה בחברה הגבוהה (דביוטנט).
חייה הבוגרים > סופרג'יזם

בשנת 1908 מרגרט נישאה לסר המפרי מקוורת', בעל אדמות מאזור ניופורט. באותה שנה, בגיל 25, היא הצטרפה לאיגוד הנשים החברתי והפוליטי (WSPU), והפכה למזכירת סניף ניופורט. בין השנים 1908–1914 היא ארגנה את הקמפיין למען זכות בחירה לנשים ונסעה ברחבי דרום ויילס, ולעיתים קרובות הגיעה למקומות בהם הישיבות היו עוינות וסוערות. היא הייתה מעורבת בצעדות מחאה עם נשות הפאנקורסט, ואפילו ניסתה להידחף לכרכרה של ראש הממשלה הליברלי הרברט הנרי אסקווית' שהתנגד בתוקף למתן זכות בחירה לנשים.
ביוני 1913 היא ניסתה להרוס תיבת דואר ציבורית בעזרת פצצה כימית. הפעילויות האלו הובילו לכך שנעצרה ונשפטה בבית משפט בוויילס. לאחר שסירבה לשלם קנס בסך 10 ליש"ט, מרגרט נידונה לתקופת מאסר של חודש. היא שוחררה כעבור חמישה ימים כיוון שפתחה בשביתת רעב.
כאשר אמלין פנקהרסט נפטרה ביוני 1928, היו קיטי מרשל, רוזמונד מסי וליידי רונדה אלו שארגנו את טקסי הזיכרון לכבודה. הן גייסו כסף עבור מצבה בשבילה בבית העלמין בברומפטון והעמידו פסל שלה מחוץ לבית הנבחרים, המקום שאליו נאסר עליה להיכנס לעיתים קרובות. גויס גם סכום כסף כדי לרכוש את הציור של אמלין פנקהרסט שנעשה על ידי שותפתה לדרך, הסופרג'יסטית ג'ורג'ינה ברקנברי כדי שניתן יהיה לתרום אותו לגלריית הפורטרטים הלאומית. שם הציור נחנך והוצג לקהל בטקס בהשתתפות סטנלי בולדווין בשנת 1930.
חייה הבוגרים > מלחמת העולם הראשונה ושקיעת RMS לוסיטניה

עם פרוץ מלחמת העולם הראשונה, מרגרט קיבלה את החלטת הנהגת ארגון סופרג'יסטיות ה-WSPU לנטוש את הדרך המיליטנטית במאבק לזכות הבחירה. באותו זמן היא עבדה עם אביה, שנשלח על ידי דייוויד לויד ג'ורג' לארצות הברית כדי להסדיר את אספקת התחמושת לכוחות המזוינים הבריטיים.
אביה הרגיש שבתו הייתה מדוכדכת, ואף על פי שהתייחסה בביטול לדאגתו, הוא היה ער למתחים בנישואיה. ב־7 במאי 1915, כשחזרה מארצות הברית באונייה לוסיטניה עם אביה ומזכירו ארנולד רייס-אוונס, נורה טיל על האניה מן הצוללת הגרמנית U-20. בעוד אביה ומזכירו הצליחו לעלות על סירת הצלה, מרגרט נשארה מאחור ונצמדה ללוח עץ שריד מהאנייה. עבר זמן רב עד שחולצה על ידי ספינת דיג אירית. באוטוביוגרפיה שלה משנת 1933 "זה היה עולמי" (This Was My World) היא מספרת על האירוע הטראומטי שבו לקחה לקווינסטאון, מחוסרת הכרה וסובלת מהיפותרמיה. לאחר אשפוז בבית חולים, היא בילתה מספר חודשים בהתאוששות בבית הוריה.
חייה הבוגרים > תואר אצולה

ב־3 ביולי 1918, לאחר עבודתו הקשה על מיזמים עסקיים שלו, פוליטיים וגם תרומה למאמץ המלחמה, נפטר אביה. סוג האצולה שלו היה אמור להסתיים עם מותו, אך כיוון שאביה ביקש מהמלך ג'ורג' החמישי להעביר לבתו את התואר, מרגרט הפכה לליידי רונדה.
לאחר מות אביה, ליידי רונדה ביקשה למלא את מקומו בבית הלורדים, תוך שהיא מציינת את החוק האוסר פסילה על רקע המין משנת 1919 שאפשר לנשים לממש "כל תפקיד ציבורי". לאחר שבתחילה התקבלה בקשתה, "הוועדה לזכויות" בבית הלורדים דחתה את בקשתה. במשך שנים רבות מי שתמך בה היה הלורד אסטור, שאשתו ננסי הייתה בסופו של דבר האישה הראשונה שתפסה את מקומה בבית הנבחרים.
פחות מחודש לאחר מותה של ליידי רונדה בשנת 1958, הותר לנשים להתקבל לבית הלורדים בזכות חוק "עמית החיים" (שניתן גם לאדית סאמרסקיל). חמש שנים מאוחר יותר, עם כשעבר חוק התארים 1963, הותר גם לבנות יורשות להתקבל לבית הלורדים.
חייה הבוגרים > מיזמים עסקיים

מרגרט החליפה את אביה כיו"ר חברת סנטוגן בפברואר 1917. לאורך חייה היא הייתה דירקטור של 33 חברות (לאחר שירשה מאביה 28). מרבית העסקים שלה היו בתחום הפחם, הפלדה, והתעבורה, באמצעות חברת קמבריאן בע"מ. היא פעלה להגדיל את מספר הנשים בעולם העסקי. והייתה מעורבת בהקמת וניהול "מועדון היעילות", ארגון נטוורקינג לנשות עסקים.
עם זאת, עם ירידת מחירי הפחם בסוף שנות העשרים, חברת קמבריאן בע"מ פשטה את הרגל. מלבד ירושת ההוצאות לאור של אביה, היא הקימה בשנת 1920 את שבועון טיים אנד טייד. לאחר התמוטטות קמבריאן בע"מ, חשבונותיה האישיים מראים כי הוצאותיה תמיד עלו על הכנסותיה.
ליידי רונדה נבחרה לנשיאה הראשונה של מכון המנהלים בשנת 1926.
בשנת 1920 הקימה ליידי רונדה את קבוצת שש הנקודות.
חיים אישיים

בשנת 1908 נישאה מרגרט לסר המפרי מקוורת'. הזוג התגרש בשנת 1923 והיא מעולם לא התחתנה בשנית. בסוף שנות העשרים חייתה בזוגיות עם הלן ארצ'דייל, עורכת השבועון טיים אנד טייד. יותר מאוחר ניהלה מערכת יחסים קרובה עם ויניפרד הולטבי, שכתבה את "דרום ריידינג", שהייתה אהובתה של ורה בריטן. לאחר מכן חייתה במשך 25 שנה עם הסופרת והעורכת תיאודורה בוסאנקווט, ששימשה כעוזרת האישית של הנרי ג'יימס בין השנים 1907 עד 1916.
הוקרה מאוחרת

בשנת 2015 הושקה לכבודה סדרת ההרצאות שנתית על שם מאקוורת' השנתית על ידי מכון המנהלים.
שמה ותמונתה (ואלה של 58 תומכי זכות בחירות נשים) נמצאים על כן פסלה של מיליסנט פוסט בכיכר פרלמנט בלונדון, שנחנכה בשנת 2018. ליידי רונדה הייתה אחת מחמש נשים המעמדות הסופיות לפרויקט הקמת פסל של אשה אקטיביסטית שיוקם בשנת 2019 בקארדיף.
ראו גם

פמיניזם בממלכה המאוחדת
סופרג'יזם
קבוצת שש הנקודות
הערות שוליים

↑  "Suffragette Viscountess Rhondda's Newport bomb attack remembered". BBC Wales News.
↑  (הקישור אינו פעיל, 30.7.2019) "2nd Viscountess Rhondda, Politician and businesswoman" at bbc.co.uk
↑  Carolyn Christensen Nelson (25 ביוני 2004). Literature of the Women's Suffrage Campaign in England. Broadview Press. pp. 145–. ISBN 978-1-55111-511-5. {{cite book}}:  (עזרה)
↑  Viscountess Rhondda's Claim [1922] 2 AC 339.
↑  Rath, Kayte (2013-02-06). "The Downton dilemma: Is it time for gender equality on peerages?". BBC News (באנגלית בריטית). נבדק ב-2017-08-13.
↑  D'Arcy, Mark (2011-11-03). "A portrait of the late Viscountess Rhondda is displayed". BBC News (באנגלית בריטית). נבדק ב-2017-08-13.
↑  "Lady Mackworth" (PDF). British Journal of Nursing. 58: 125. 17 בפברואר 1917. {{cite journal}}:  (עזרה)
↑  Wallace, Ryland (2009). The Women's Suffrage Movement in Wales, 1866–1928. Cardiff: University of Wales Press. p. 255. ISBN 978-0-708-32173-7.
↑  Shopland, Norena 'A purpose in life’ from Forbidden Lives: LGBT stories from Wales, Seren Books, 2017
↑  "A Bird in a Cage - A Bird In A Cage". www.abirdinacage.org. נבדק ב-2016-12-08.
↑  "Institute of Directors launch annual Mackworth Lecture"
↑  "Historic statue of suffragist leader Millicent Fawcett unveiled in Parliament Square". Gov.uk. 24 באפריל 2018. נבדק ב-24 באפריל 2018. {{cite web}}:  (עזרה)
↑  Topping, Alexandra (24 באפריל 2018). "First statue of a woman in Parliament Square unveiled". The Guardian. נבדק ב-24 באפריל 2018. {{cite news}}:  (עזרה)
↑  "Millicent Fawcett statue unveiling: the women and men whose names will be on the plinth". iNews. נבדק ב-2018-04-25.
↑  Carolyn Hitt (11 בינואר 2019). "Hidden Heroines: Will Lady Rhondda win your statue vote?". נבדק ב-12 בינואר 2019. {{cite news}}:  (עזרה)
| --- | --- |
בקרת זהויות :  BnF: cb17031455c (data)  GND: 13930763X  ISNI: 0000 0000 7888 1240  LCCN: n90707539  MusicBrainz: acfc0e15-b095-40ab-ac48-7022e42dfa40  NKC: vse2015896692  NTA: 070370702  SNAC: w6c33pvw  SUDOC: 261049739  VIAF: 100590312   WorldCat (עם VIAF): 100590312
לויקופניה

| --- | --- |
 תחום:  המטולוגיה 
 קישורים ומאגרי מידע
 DiseasesDB:  32396
 MeSH:  D007970
 סיווגים
 ICD-10:  D70
 ICD-11:  MA16.10 
 
לוֹיְקוֹפֶּנְיָה (לפי מונחי האקדמיה ללשון העברית: מִעוּט כַּדּוּרִיּוֹת לְבָנוֹת או מִעוּט תָּאֵי דָּם לְבָנִים; בלועזית: Leukopenia) היא מדד מעבדתי המשקף ירידה בספירת תאי הדם הלבנים בדם אל מתחת לטווח התקין. מצב זה מעלה את הסיכון לזיהום בשל הירידה בתפקודה של מערכת החיסון.
נויטרופניה, תת-סוג של לויקופניה היא מצב הנגרם מירידה בייצור או מעלייה בהרס של נויטרופילים, תאי הדם הלבנים הנפוצים ביותר. יכולים להשתמש הן במונח לויקופניה והן במונח נויטרופניה לירידה בספירת נויטרופילים, המדד החשוב ביותר לזיהוי סיכון לזיהום.
סיבות > מצבים רפואיים

ספירת תאי דם לבנים נמוכה יכולה להיגרם כתוצאה מזיהומים נגיפיים חריפים, כמו הצטננות או שפעת. בנוסף, היא יכולה להיגרם כתוצאה מכימותרפיה, הקרנות, מיילופיברוזיס ראשונית ואנמיה אפלסטית. גם איידס יכול להיות סיבה למיעוט תאים לבנים.
סיבות נוספות של ספירת תאי דם לבנים נמוכה הן זאבת, לימפומת הודג'קין, סוגים מסוימים של סרטן, טיפוס הבטן, מלריה, שחפת, קדחת דנגי, זיהומי ריקציה, הגדלה של הטחול, מחסור בחומצה פולית, פסיטקוסיס, אלח דם ומחלת ליים. קיימות סיבות רבות אחרות, כגון מחסר במינרלים מסוימים כמו נחושת או אבץ.
פסאודולויקופניה (Pseudoleukopenia) יכולה להתפתח בתחילתו של הזיהום. כדוריות הדם הלבנות (בעיקר נויטרופלים, כתגובה לפציעה ראשונית) מתחילות לנדוד לכיוון אתר הזיהום וניתן לראותן שם. הגירתן גורמת למח העצם לייצר עוד מהן כדי להילחם בזיהום וכדי להשלים את המחסור שנוצר בכדוריות הדם הלבנות. אולם כשנלקחת דגימת דם בתחילת הזיהום היא מכילה כמות נמוכה של תאי דם לבנים, ולכן מצב זה נקרא "פסאודלויקופניה".
סיבות > תרופות

תרופות מסוימות יכולות להשפיע על המספר והתפקוד של תאי הדם הלבנים. תרופות אלו כוללות את קלוזאפין, תרופה אנטי-פסיכוטית עם תופעת לוואי נדירה שגורמת לחוסר מוחלט של כל הגרנלוציטים (נויטרופילים, בזופילים ואאוזינופילים), וכן דיפירון (אופטלגין) שלה תופעת לוואי דומה. בופרופיון, תרופה נוגדת דיכאון שגם משמשת לגמילה מעישון והתמכרות לסמים, יכולה לגרום ללויקופניה בשימוש לטווח ארוך. מינוציקלין היא אנטיביוטיקה שידועה כגורם ללויקפוניה. ישנם גם דיווחים על לויקופניה שנגרמת על ידי חומצה ולפרואית, תרופה המשמשת לאפילפסיה, הפרעה דו-קוטבית ומיגרנה. התרופה האנטי-אפילפטית למוטריג'ין נקשרה אף היא עם ספירת דם לבנה נמוכה.
תרופות אחרות נוספות שיכולות לגרום לתופעה זו הן תרופות שמדכאות את מערכת החיסון, כמו רפמיצין, טקרולימוס, ואחרות.
כימותרפיה שמטרתה הם תאים הגדלים במהירות, כמו גידולים, יכולה גם להשפיע על תאי דם לבנים משום שהם מתאפיינים בגידול מהיר במח העצם. תופעת לוואי שכיחה של טיפול בסרטן היא נויטרופניה, ירידה של כמות הנויטרופילים (סוג ספציפי של תאי דם לבנים).
ראו גם

לויקוציטוזיס